PATVIRTINTA

Rokiškio rajono savivaldybės tarybos

2022 m. birželio 23 d. sprendimu Nr. TS-

**ROKIŠKIO RAJONO KULTŪROS NEVYRIAUSYBINIŲ ORGANIZACIJŲ PROJEKTŲ FINANSAVIMO IŠ ROKIŠKIO RAJONO SAVIVALDYBĖS BIUDŽETO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono kultūros nevyriausybinių organizacijų projektų finansavimo iš Rokiškio rajono savivaldybės (toliau – Savivaldybė) biudžeto tvarkos aprašas(toliau – Aprašas) nustato finansavimo sąlygas, tinkamus pareiškėjus ir vertinimo kriterijus, paraiškų pateikimo ir svarstymo tvarką, lėšų skyrimą, sąmatos tikslinimą bei atsiskaitymą už lėšų panaudojimą ir projektų (toliau – Projektai) rezultatus.

2. Savivaldybės biudžeto lėšos (toliau – Lėšos) kultūros nevyriausybinių organizacijų įgyvendinamiems projektams finansuoti yra numatomos kiekvienais metais Rokiškio rajono strateginio veiklos plano 3 programos ,,Kultūros, sporto, bendruomenės, vaikų ir jaunimo gyvenimo aktyvinimas“ priemonėje ,,Kultūros nevyriausybinių organizacijų finansavimas“ skirtuose savivaldybės biudžeto asignavimuose.

3. Apraše vartojamos sąvokos:

3.1. **priemonės vykdytojas –** Rokiškio rajonosavivaldybės administracijos skyrius, atsakingas už valstybės ir savivaldybės kultūros politikos įgyvendinimą (toliau – Skyrius);

3.2. **projektas** –apibrėžtalaike kryptingos veiklos neskaidoma priemonių visuma, kurios tikslas – suteikti kultūros, paslaugą arba sukurti kultūros, produktą, skirtą visuomenės laisvalaikio, rekreaciniams, kultūros, švietėjiškiems poreikiams įgyvendinti;

3.3. **nevyriausybinė organizacija** – kaip ji apibrėžta Lietuvos Respublikos nevyriausybinių organizacijų plėtros įstatyme;

3.4. **privatus muziejus** – fizinio ar juridinio asmens įsteigtas muziejus, neatsižvelgiant į jo teisinę formą, kuriame kaupiami, saugomi, tiriami, restauruojami, konservuojami ir eksponuojami archeologiniu, istoriniu, meniniu, etniniu, religiniu, mokslo, memorialiniu arba kitokiu kultūros požiūriu vertingi daiktai, išskyrus valstybės ar savivaldybės įstaigas;

3.5. **prioritetas** – pirmumas, pirmenybė pagal nustatytą veiklos kryptį ar turinį;

3.6. **vertinimo kriterijai** – produkto ar paslaugos rodikliai arba duomenys naudojami skirtingos alternatyvoms lyginti;

3.7. **projekto įgyvendinimo pradžia ir pabaiga** – laikotarpis, kurio pradžioje turi būti pradėtos, o pabaigoje turi būti baigtos visos projekto veiklos bei patirtos visos su projekto įgyvendinimu susijusios tinkamos finansuoti išlaidos;

3.8. **projekto sąmata** **–** skaičiavimais pagrįsta lėšų suma, reikalinga projekto tikslui pasiekti;

3.9. **sąmatos straipsnis –** vienos ekonominės paskirties išlaidoms numatytos lėšos.

**II SKYRIUS**

**FINANSAVIMO PRIORITETAI IR VERTINIMO KRITERIJAI**

4. Atsižvelgiant į patvirtintą Savivaldybės biudžetą, Savivaldybės administracijos direktoriaus įsakymu skelbiamas konkursas. Konkurso sąlygose nurodomi paraiškų priėmimo ir nagrinėjimo terminai, pateikimo būdai ir vieta, didžiausia vienam projektui galima skirti suma, tų kalendorinių metų konkurso prioritetai, įgyvendinimo ir atsiskaitymo terminai, kita aktuali informacija.

5. Konkurso prioritetus trims metams nustato priemonės vykdytojas, pritarus Rokiškio rajono savivaldybės kolegialiam patariamajam organui, nagrinėjančiam kultūros ir/arba nevyriausybinių organizacijų veiklos klausimus.

6. Finansavimas skiriamas tik vienam to paties prioriteto tos pačios kultūros nevyriausybinės organizacijos projektui.

**7. Finansavimas skiriamas vadovaujantis šiais vertinimo kriterijais:**

7.1. projekto tikslo atitikimas prioritetui **–** iki 2balų;

7.2. projekto tikslo, uždavinių ir veiklų dermė **–** iki 2 balų;

7.3. laukiamų rezultatų kultūrinė meninė kokybė, vertė ir nauda gyventojams ir svečiams – iki 4 balų;

7.4. Informacijos apie projektą viešinimo įvairovė, įgyvendinto projekto sklaidos kokybė – iki 2 balų;

7.5**.** sąmatos pagrįstumas, kai išlaidos atitinka projekto veiklas, yra pagrįstos rinkos kainos ir kiekio skaičiavimais – iki2 balų;

7.6. projekto perspektyva ir tęstinumas **–** iki 1 balo;

7.7. turimi papildomi projekto finansavimo ar kiti projekto veikloms paramos šaltiniai – iki 3 balų;

7.8. projekto veiklų planavimo racionalumas, grafiko parengimo kokybė – iki1 balo;

7.9. vaikų ir jaunimo organizacijų ar neformalių grupių įtraukimas į projekto veiklas – iki 1 balo.

8. Didžiausias surenkamas balų skaičius – 18 balų.

**III SKYRIUS**

**PARAIŠKŲ PATEIKIMO IR SVARSTYMO TVARKA**

9. Paraiškas projektams finansuoti gali teikti:

9.1. nevyriausybinės organizacijos, kurių įstatuose (nuostatuose) įteisinta įvairių krypčių kultūrinė veikla. Ši veikla yra pagrindinis veiklos tikslas arba vienas iš kelių pagrindinių tikslų. Nevyriausybinės organizacijos turi juridinio asmens statusą ,,Nevyriausybinė organizacija“, yra registruotos ir veiklą vykdančios Savivaldybės teritorijoje;

9.2. fizinis ar juridinis asmuo, įsteigęs muziejų, išskyrus valstybės ar savivaldybės įstaigas. Kai paraišką teikia fizinis asmuo, joje nurodomas juridinis asmuo, kuris administruos projektą.

10. Vieno konkurso paraiškų priėmimo laikotarpis – ne trumpesnis kaip 20 darbo dienų.

11. Netinkami pareiškėjai – nevyriausybinės organizacijos, neteikiančios apie save duomenų Rokiškio rajono savivaldybės nevyriausybinių organizacijų registrui bei nepateikę metinės finansinės atskaitomybės dokumentų juridinių asmenų registro tvarkytojui ilgiau nei 12 mėnesių.

12. Projekto pareiškėjai teikia kompiuteriu užpildytą, organizacijos vadovo parašu ir antspaudu (jei tokį turi) patvirtintą paraišką (1 priedas). Jei nevyriausybinė organizacija projekto paraišką teikia pirmą kartą arba po paskutinio pateikimo įstatai (nuostatai) buvo pakeisti, prie paraiškos pridedama organizacijos įstatų (nuostatų) kopija.

13. Užregistruotų paraiškų administracinį vertinimą atlieka Skyrius. Įvertinamos 5 paraiškos per dieną. Nustačius paraiškos netikslumų, pareiškėjai prašomi papildyti per 2 darbo dienas.

14. Paraiškos neperduodamos turinio vertinimui, jeigu nustatyta bent viena iš šių aplinkybių:

14.1. paraiškos, pateiktos pasibaigus priėmimo terminui, nurodytam Savivaldybės skelbime;

14.2. paraiškos neatitinka taisyklių reikalavimų;

14.3. paraiškos, pateiktos pareiškėjų, kurie nustatyta tvarka neatsiskaitė su Savivaldybe už ankstesniais metais skirtas lėšas;

14.4. tokiai pat tų pačių pareiškėjų veiklai vykdyti einamaisiais finansiniais metais buvo skirtas finansavimas iš kitų Savivaldybės strateginiame veiklos plane nurodytų programų ar priemonių.

14.5. projektas neatitinka nė vieno prioriteto. Tokiu atveju, turinio vertinimas neatliekamas, tačiau paraiška perduodama svarstyti Kultūros ir turizmo tarybos posėdyje. Kultūros ir turizmo taryba turi teisę savo nuožiūra paraišką vertinti ir teikti rekomendaciją ją finansuoti.

15. Projektų turinio vertinimą atlieka ir išvadas teikia ne mažiau kaip 3 projektų vertinimo konsultantai, kurių vertinimo paslaugos įgyjamos vadovaujantis Lietuvos Respublikos viešųjų pirkimų įstatymu ir kitais susijusiais teisės aktais.

16. Projektų vertinimo konsultantai per 10 darbo dienų įvertina projektus balais. Kiekvienas projektas yra vertinamas atskirai, užpildoma vertinimo lentelė (2 priedas).

17. Projektas, surinkęs 18–17 balų, siūlomas finansuoti 100 proc.; 16–15 – 90 proc.; 14–13 – 80 proc.; 12–10 – 50 proc. einamųjų metų konkurso skelbime nurodytos didžiausios vienam projektui skiriamos sumos.

18. Projektai, įvertinti mažiau nei 10 balų, siūlomi nefinansuoti.

19. Dėl lėšų trūkumo gali būti siūlomi nefinansuoti ir daugiau balų surinkę projektai.

20. Pareiškėjas turi teisę susipažinti su paraiškos vertinimo rezultatais.

21. Skyrius, gavęs projektų vertinimo konsultantų vertinimą, rengia konsoliduotas išvadas ir perduoda svarstyti Rokiškio rajono savivaldybės kultūros ir turizmo tarybai, kuri teikia rekomendaciją dėl projektų finansavimo.

**IV SKYRIUS**

**LĖŠŲ SKYRIMAS IR ATSISKAITYMAS UŽ PROJEKTO REZULTATUS**

22. Lėšos projektams finansuoti tvirtinamos Savivaldybės administracijos direktoriaus įsakymu.

23. Pareiškėjai kviečiami sudaryti Savivaldybės biudžeto lėšų naudojimo sutartį. Jei sudaryti sutartį atsisakoma, tam konkrečiam projektui skirtos lėšos pasiūlomos kitam pagal eilę, reikiamą balų skaičių surinkusiam projektui. Jei tokio nėra, lėšos Skyriaus siūlymu, Savivaldybės tarybos sprendimu gali būti perkeliamas į kitą kultūros finansavimo priemonę.

24. Projekto vykdytojas, įgyvendinęs projektą, per 20 darbo dienų, bet ne vėliau kaip iki einamų metų gruodžio 10 dienos imtinai Rokiškio rajono savivaldybės administracijos priemonės vykdytojui pateikia projekto įgyvendinimo ataskaitą (3 priedas).

**V SKYRIUS**

**BAIGIAMOSIOS NUOSTATOS**

25.Projekto vykdytojai, pažeidę Aprašo ar / ir Savivaldybės biudžeto lėšų naudojimo sutarties reikalavimus, atsako teisės aktų nustatyta tvarka.

26.Teisės aktų nustatyta tvarkaprojektų paraiškas, vertinimo rezultatus ir projektų vykdymo rezultatų analizės ataskaitas tris metus saugo Skyrius ar kitas Rokiškio rajono savivaldybės administracijos padalinys.

27. Šis Aprašas gali būti keičiamas, papildomas ar naikinamas Rokiškio rajono savivaldybės tarybos sprendimu.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rokiškio rajono kultūros nevyriausybinių

organizacijų projektų finansavimo iš

Rokiškio rajono savivaldybės biudžeto

tvarkos aprašo 1 priedas

**KULTŪROS NEVYRIAUSYBINĖS ORGANIZACIJOS PROJEKTO PARAIŠKA**

**1. Informacija apie pareiškėją (*juridinis asmuo)***

1.1. Nevyriausybinės organizacijos pavadinimas, teisinė forma, kodas, pagrindinė veiklos kryptis ................................................................................................................................................................

1.2. Buveinės adresas, telefono Nr., el. pašto adresas................................................................................................................................................................

1.3. Nevyriausybinės organizacijos vadovo pareigos, vardas, pavardė, telefono Nr., el. pašto adresas

…………………………………………………………........................................................................

1.4. Nevyriausybinės organizacijos banko pavadinimas, kodas, sąskaitos Nr.

................................................................................................................................................................

1.5. Projekto vadovo vardas, pavardė, telefono Nr., el. pašto adresas

................................................................................................................................................................

**2. Informacija apie pareiškėją *(fizinis asmuo)***

2.1. Vardas ir pavardė, telefono Nr., el. pašto adresas, gyvenamosios vietos adresas ................................................................................................................................................................

2.2. Muziejaus pavadinimas, adresas, telefono Nr., el. pašto adresas

...............................................................................................................................................................

2.3. Projekto administratoriaus pavadinimas, teisinė forma, kodas, pagrindinė veiklos kryptis, buveinės adresas, telefono Nr., el. pašto adresas................................................................................................................................................................

2.4. Projekto administratoriaus banko pavadinimas, kodas, sąskaitos Nr.

................................................................................................................................................................

2.5. Projekto administratoriaus paskirto darbuotojo vardas, pavardė, telefono Nr., el. pašto adresas

................................................................................................................................................................

**3. Informacija apie projektą**

**3.1. Projektas atitinka prioritetą (įrašyti):** ................................................................................................................................................................

3.2. Projekto pavadinimas ir pobūdis, (šventė, koncertas, konferencija, paroda, spektaklis, išvyka, rinkodaros priemonės, infrastruktūros gerinimas ir kt.) **pagrindinės projekto veiklos įgyvendinimo data**................................................................................................................................

3.3. Įgyvendinimo vieta ……………….……………………………....................................................

3.4. Įgyvendinimo data (turi būti tiksliai nurodyta projekto pradžios ir pabaigos data) .......……………………….....................................................................................................................

3.5. Projekto tikslas, uždaviniai, veiklos ir pan.)

…………………………………………………………………............................................................

3.6. Projekto **laukiami rezultatai, jų kultūrinė, meninė vertė ir nauda gyventojams ir svečiams**

…………………………………………………………………............................................................

3.7. Projekto veiklų **įgyvendinimo planas** (projekto veiklos terminai, etapai, įgyvendinimo būdai) .............................................................................................................................................................

3.8. Informacija apie projekto sklaidą, viešinimą informacinėse priemonėse

................................................................................................................................................................

**4. Projekto finansavimas**

4.1. Visa numatoma projekto vertė............................................................................................ Eur

4.2. Iš Rokiškio rajono savivaldybės (toliau – savivaldybės) prašomo finansavimo dydis …………………...................................................................................................................................

4.3. Duomenys apie projekto partnerius ir rėmėjus, jų finansinį indėlį ar numatomas suteikti paslaugas ( pridėti apie prisidėjimą prie projekto dokumentai).

..............................................................................................................................................................

**5. Detali projekto išlaidų sąmata.**

|  |  |  |  |  |  |
| --- | --- | --- | --- | --- | --- |
|  |  | | | | |
|  | Prekės arba paslaugos  pavadinimas | Vnt. kaina | Kiekis | Visa suma, Eur | Iš savivaldybės prašoma suma, Eur |
| 1. |  |  |  |  |  |
| 2. |  |  |  |  |  |
|  | **Iš viso:** | | |  |  |

Kartu su paraiška pateikiami dokumentai:

1. įstatų (nuostatų) kopija (jei šio Aprašo 12 punktas nenurodo kitaip);
2. fizinio asmens (pareiškėjo) ir juridinio asmens (projekto administratoriaus) raštiškas susitarimas (pvz.: bendradarbiavimo sutartis) dėl paraiškoje nurodyto projekto įgyvendinimo, jei bus finansuojamas;

3) dokumentas arba komunikacijos įrodymas, perteikiantis vaikų, jaunimo, kitos nevyriausybinės organizacijos arba neformalios grupės pasirengimą dalyvauti projekte;

4) papildomą finansavimą pagrindžiantys dokumentai, įstaigos ar rėmėjo raštas su įvardinta skiriama lėšų suma.

Tvirtinu, kad paraiškoje pateikta informacija yra tiksli ir teisinga. Gavęs finansavimą, įsipareigoju pateikti įgyvendinimo ataskaitas ir veiklos viešinimo medžiagoje nurodyti, kad ją finansuoja Rokiškio rajono savivaldybė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V. \_\_\_\_\_\_\_\_\_\_\_\_\_\_\_\_\_\_\_

*(Juridinio asmens vadovo vardas, pavardė) (Parašas)*

Rokiškio rajono kultūros nevyriausybinių

organizacijų projektų finansavimo iš

Rokiškio rajono savivaldybės biudžeto

tvarkos aprašo 2 priedas

**KULTŪROS NEVYRIAUSYBINIŲ ORGANIZACIJŲ PROJEKTO PARAIŠKOS VERTINIMO LENTELĖ**

Projekto pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareiškėjo pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Vertinimo kriterijai:** | **Galimi balai** | **Skiriami balai** | **Vertinimą pagrindžiantis komentaras** |
| Projekto tikslo atitikimas prioritetui | 0–2 (tikslas aiškiai atitinka nurodytą prioritetą – 2; vidutiniškai – 1, neatitinka – 0) |  |  |
| Projekto tikslo, uždavinių ir veiklų dermė | 0– 2 (visi uždaviniai ir veiklos atitinka tikslą – 2; projekto tikslą atitinka ne mažiau kaip pusė iš keliamų uždavinių ir veiklų – 1; projekto tikslo neatitinka nė vienas tikslas ar uždavinys – 0) |  |  |
| Laukiamų rezultatų kultūrinė meninė kokybė, vertė ir nauda gyventojams ir svečiams | 0– 4 (aukšta kokybė, vertė ir nauda – 3-4; vidutinė – 1-2, menkavertės kultūrinės meninės vertės/naudos projektas – 0) |  |  |
| Informacijos apie projektą viešinimo įvairovė, įgyvendinto projekto sklaidos kokybė | 0–2 (viešinimo ir sklaidos įvairovė didelė, būdai tikslingi – 2; įvairovė ir kokybė vidutiniai – 1; viešinimo ir sklaidos planas neracionalus arba nepateiktas – 0) |  |  |
| Sąmatos pagrįstumas, kai išlaidos atitinka projekto veiklas, yra pagrįstos rinkos kainos ir kiekio skaičiavimais | 0–2 (sąmata atitinka veiklas, pagrįsta rinkos kainomis, skaičiavimais – 2; sąmata vidutiniškai atitinka veiklas, menkai pagrįsta rinkos kainomis ir skaičiavimais – 1; sąmata neracionali – 0) |  |  |
| Projekto perspektyva ir tęstinumas | 0-1 (projekto veiklos turi tęstinumo perspektyvą – 1; projekto veiklos vienkartinės, tęstinumo požymių nėra – 0) |  |  |
| Turimi papildomi projekto finansavimo ar kiti projekto veikloms paramos šaltiniai | 0–3 (sudaro 50 proc. projekto sąmatos – 3; 25 proc. – 2; 15 proc. – 1; mažiau kaip 15 proc. – 0) |  |  |
| Projekto veiklų planavimo racionalumas, grafiko parengimo kokybė | 0–1 ( parengtas išsamus, racionalus veiklų grafikas – 1; veiklos aprašytos, bet grafikas neparengtas – 0) |  |  |
| Vaikų ir jaunimo organizacijų arba neformalių grupių įtraukimas į projekto veiklas | 0-1 (įtraukta viena ir daugiau vaikų bei jaunimo organizacijų ar grupių –1; neįtraukta –0) |  |  |
| **Bendras paraiškos vertinimo balas** | **18** |  |  |

**Paraiškos vertinimą atliko**  \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Rokiškio rajono kultūros nevyriausybinių

organizacijų projektų finansavimo iš

Rokiškio rajono savivaldybės biudžeto

tvarkos aprašo 3 priedas

**KULTŪROS NEVYRIAUSYBINĖS ORGANIZACIJOS PROJEKTO**

**ĮGYVENDINIMO ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Projekto vykdytojo pavadinimas,*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Projekto pavadinimas)*

Sutartyje ( Nr. ) nurodytas projekto įgyvendinimo terminas: *(data)*

**Projekto rezultatų aprašymas:**

|  |  |
| --- | --- |
| Projekto pobūdis (pilietinė akcija, spektaklis, koncertas, seminaras, konferencija, paroda, varžybos, rinkodaros priemonės, infrastruktūros gerinimas ir kt.) |  |
| Įgyvendinto projekto aprašas, pasiekti tikslai, įgyvendinimo būdai |  |
| Pasiekti projekto rezultatai skaičiais (dalyvių skaičius, žiūrovų skaičius, leidinių skaičius, kiti rodikliai) |  |
| Informacija apie projekto viešinimą |  |

PRIDEDAMA. Projekto rezultatų nuotraukos (nuo 1 iki 5) skaitmeniniu formatu išsiųstos 20\_\_-\_\_-\_\_ (įrašyti datą) el. paštu \_\_\_\_\_\_\_@\_\_\_\_\_\_\_\_\_\_\_ (įrašyti).

Ataskaitą pateikė \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)